钦定古今图书集成/明伦汇编/氏族典/第124卷 > 陈大模
## 钦定古今图书集成/明伦汇编/氏族典/第124卷 > 陈大模

按《广东通志》：“大模，字仲谋，其先铜陵人。父玺，仕宋为
机宜文字，从端宗入粤，卒于广州，因家焉，遂为粤人。
模天性宁澹，元初隐居番禺之五马山，不乐仕进。中
岁以才德荐，起家授秘书，历官户、礼二部郎。仁宗延
祐中，出为福建宣抚使。会闽省蔡五九之乱，戢御有
方，事平，奏罢不便于民者六事，报可。闽人德之，累迁”
枢密副使。五年，卒官，赐祭葬。